“ทวิช”แถลงข่าวด่วนพรุ่งนี้! หวังเรียกคะแนนสงสาร ก่อนประชุมผถห. 2 พ.ค.
“ทวิช" แถลงข่าวด่วนพรุ่งนี้! หวังเรียกคะแนนสงสารจากแมงเม่า ก่อนประชุมผู้ถือหุ้น 2 พ.ค.นี้
25 เม.ย. 2560

ผู้สื่อข่าวรายงานว่า นายทวิช เตชะนาวากุล ในนามผู้ถือหุ้นรายใหญ่ และกรรมการ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC  เตรียมแถลงข่าวด่วนในวันพรุ่งนี้(26 เม.ย.) เพื่อเปิดแผนการบริหารงาน พร้อมนโยบายในอนาคต และชี้แจงแนวทางการแก้ปัญหาต่างๆให้กับผู้ถือหุ้น ก่อนที่จะมีการจัดประชุมสามัญผู้ถือหุ้นประจำปี 2560  ในวันที่ 2 พฤษภาคม 2560
สำหรับประเด็นการจัดงานแถลงข่าวในวันพรุ่งนี้มี 4 ประเด็น คือ 1.นโยบายและแผนฟื้นฟูกิจการของบริษัทฯ,2.แนวทางในการเร่งดำเนินการปลด SP,3.แนวทางแก้ไข และชำระหนี้ของบริษัทฯ และ 4.พูดคุยปัญหาอื่นๆ ที่เกิดขึ้นในช่วงที่ผ่านมา โดยการแถลงข่าวดังกล่าวจะจัดขึ้นในเวลา 10.00 – 12.00 น. ณ ห้องเลอ โลตัส 2 ชั้น 2  โรงแรมสวิสโซเทล เลอ คอนคอร์ด ถนนรัชาภิเษก